Nalenbandet

Nalenbandet, tidvis kjent som Arne Domnérus Orkester, var en svensk jazzgruppe etablert i 1951.

Orkesteret ble etablert av Arne «Dompan» Domnérus og Rolf «Roffe» Ericson. De hadde jazzscenen Nalen i Stockholm som hovedbase, derav kallenavnet som også ble navnet de var mest kjent under. Bandet fikk sin premiere ved Stan Getz og Sidney Bechets Stockholms-konsert i februar 1951.

På grunn av uenigheter om orkesterets spillestil varte den første besetningen kun et år. Fra 1952 overtok Domnérus eneansvaret som orkesterets kapellmester.  

Trommeslager Jack Norén var en svenskættet amerikaner som ble tillagt æren for å frigjøre sine svenske kollegaer fra den "stive" spillestilen som dominerte på den tiden, og Gunnar Svensson og Lars Gullin sto for låtskrivingen til orkesterets repertoar. Etter hvert dreide stilen mot et repertoar som inkluderte både yngre og eldre retninger innen jazzen – gjerne karakteristert som en modernisert swing. Fra midten av 50-tallet var nye medlemmer kommet til, blant annet Bengt-Arne Wallin og bassisten Georg Riedel, som fikk rollene som orkesterets hovedarrangører.

Orkesteret, som betegnes som Sveriges beste jazzorkester gjennom tidene, ble nedlagt i 1964 men de ulike musikerne fortsatte å spille sammen i ulike kombinasjoner i mange år etter dette. 

Medlemmer

 Opprinnelig besetning 
 Arne Domnérus – saksofon (1951–1964)
 Rolf «Roffe» Ericson – trompet (1951–1952)
 Rolf Blomqvist – saksofon
 Lars Gullin – barytonsaksofon
 «Rikskompet»:
 Gunnar Svensson – piano og arrangementer
 Yngve Åkerberg – bass
 Jack Norén – trommer

 Senere medvirkende, utvalg 
 Georg Riedel – bass (1954–)
 Egil Johansen – trommer (1954–)
 Östen Warnerbring – saksofon
 Bengt-Arne Wallin – trompet, flygelhorn (1953–)
 Jan Johansson – piano

 Gjesteartister 

 Bibi «Bibi Johns» Johnson – vokal
 Harry Arnold – vokal

 Diskografi 

 10" Shellac 

 1951: «You Do Something To Me» / «I Know That You Know» (His Master's Voice)
 1951: «Boogie Blues» / «Out Of Nowhere» (His Master's Voice) 
 1951: «Tenderly» / «What A Kick» (His Master's Voice)
 1951: «Strange Enchantment» / «Caravan» (His Master's Voice)
 1951: «Daydream» / «I Cover The Waterfront» – med Bibi Johnson (His Master's Voice)
 1951: «What Shall I Say» / «Barit» (His Master's Voice)
 1952: «You Can Count On Me» / «Schooldays» (His Master's Voice)
 1952: «Ablution» / «Lullaby Of The Leaves» (His Master's Voice)
 1952: «Long Ago» / «How Deep is The Ocean» – med Lilian Andersson (His Master's Voice)
 1952: «Giro» / «I'll Remember April» (His Master's Voice)
 1952: «I'm Beginning To See The Light» / «Blue Moon» – med Ann-Marie Blom (His Master's Voice)
 1954: «Tacka Vet Jag Gubben Far» / «Väst Och Blus» – med Bengt-Arne «Ludde» Wallin (Philips)

 Album 

 1958: Arne Domnérus Quartet And Orchestra – samleplate (RCA Camden)
 1959: When Lights Are Low (tysk utgivelse, Telefunken, gjenutgitt i Sverige i 1977)
 1973: Arne Domnerus Nalen Orkester 1951–55 (EMI Odeon) 
 2007: Svenska Jazzklassiker, 20 originalinnspelningar från åren 1950–51 (Naxos / Svenska Nostalgia)

 EP 

 1959: The Topsy Theme (Barben Records)
 1963: En Gång I Stockholm (His Master's Voice)

 Medvirker på 

 1959: Alice And Wonderband – med Alice Babs 

 Referanser 

 Eksterne lenker 

 Arne Domnérus spelar (1952) med den originale besetningen

Kategori:Svenske jazzgrupper
Kategori:Etableringer i 1949
Kategori:Opphør i 1964